smcproject/ml-wiki-sentences huggingface dataset:
അതിനാൽ തന്നെ ആ മത്സരം സമനിലയിൽ കലാശിച്ചു.
രണ്ടാം മത്സരം, ഇംഗ്ലണ്ട് ഇന്നിംഗ്സ് ജയം നേടി.
മൂന്നാം മത്സരവും സമനിലയിൽ കലാശിച്ചു.
അങ്ങനെ ഇംഗ്ലണ്ട് പരമ്പര 1-0 ന് സ്വന്തമാക്കി.
ആ പരമ്പരയിൽ ജാർഡിന്റെ ഉയർന്ന സ്കോർ വെറും 38 റണ്ണുകൾ മാത്രമായിരുന്നു.
എന്നാൽ ബാറ്റ് ചെയ്ത നാല് അവസരങ്ങളിൽ മൂന്ന് തവണയും അദ്ദേഹം പുറത്താകാതെ നിന്നു.
അന്താരാഷ്ട്ര ടെസ്റ്റ് ശതകങ്ങൾ ക്രമ നമ്പർ റൺസ് എതിരാളി വേദി വർഷം 1 127 വെസ്റ്റ് ഇൻഡീസ് മാഞ്ചസ്റ്റർ 1933 അന്താരാഷ്ട്ര ടെസ്റ്റ് അർദ്ധശതകങ്ങൾ ക്രമ നമ്പർ റൺസ് എതിരാളി വേദി വർഷം 1 83 വെസ്റ്റ് ഇൻഡീസ് മാഞ്ചസ്റ്റർ 1928 2 65* ഓസ്ട്രേലിയ ബ്രിസ്ബെൻ 1928 3 62 ഓസ്ട്രേലിയ മെൽബൺ 1928 4 98 ഓസ്ട്രേലിയ അഡ്ലെയ്ഡ് 1929 5 79 ഇന്ത്യ ലോർഡ്സ് 1932 6 85* ഇന്ത്യ ലോർഡ്സ് 1932 7 56 ഓസ്ട്രേലിയ അഡ്ലെയ്ഡ് 1933 8 60 ഇന്ത്യ മുംബൈ 1933 9 61 ഇന്ത്യ കൊൽക്കത്ത 1934 10 65 ഇന്ത്യ ചെന്നൈ 1934 1932-33ലെ പര്യടനത്തിനുള്ള  ആസൂത്ര​‍ണം ബോഡിലൈൻ പര്യടനം പര്യടനത്തിന്റെ തുടക്കം കുറിപ്പുകൾ
൧ ക്രിക്കറ്റ് സീസണുകൾ സാധാരണയായി രണ്ട് രീതികളിലായാണ് സൂചിപ്പിക്കുന്നത്.
ഒരു കലണ്ടർ വർഷം സൂചിപ്പിക്കുന്നത് ഇംഗ്ലീഷ് ക്രിക്കറ്റ് സീസണിനേയും രണ്ട് വർഷമായി കാണിക്കുന്നത് ദക്ഷിണാർദ്ധ ഗോളത്തിലെ ക്രിക്കറ്റ് സീസണിനേയുമാണ്.
കാരണം ഈ സീസണുകൾ ഒന്നിൽ കൂടുതൽ വർഷത്തേക്കു കാണും.
ഉദാ:- സെപ്റ്റംബർ മുതൽ ഫെബ്രുവരി വരെ അവലംബം ഗ്രന്ഥ സൂചി പുറത്തേക്കുള്ള കണ്ണികൾ ക്രിക്കറ്റ് കവാടം ഡഗ്ലസ് ജാർഡീൻ : കളിക്കാരനെക്കുറിച്ചുള്ള വിവരങ്ങൾ ക്രിക്ക്ഇൻഫോയിൽ നിന്ന്.
ഡഗ്ലസ് ജാർഡീൻ : കളിക്കാരനെക്കുറിച്ചുള്ള വിവരങ്ങൾ ക്രിക്കറ്റ് ആർക്കൈവിൽ നിന്ന്.
ഡക്ഷൻ ഇംഗ്ലീഷ് വിലാസം https://ml.wikipedia.org/wiki/Duction
ഒരേയൊരു കണ്ണ് ഉൾപ്പെട്ട നേത്ര ചലനങ്ങളാണ് ഡക്ഷൻ എന്ന് പറയുന്നത്.
കണ്ണിന്റെ ഭ്രമണ അച്ചുതണ്ടിനെ ആശ്രയിച്ച് സാധാരണയായി ആറ് തരം ഡക്ഷൻ ചലനങ്ങളുണ്ട്: അബ്ഡക്ഷൻ: ഇത് ഒരു കണ്ണിന്റെ മൂക്കിന് എതിർദിശയിലുള്ള തിരശ്ചീന ചലനത്തെ സൂചിപ്പിക്കുന്നു.
അഡക്ഷൻ: ഇത് ഒരു കണ്ണിന്റെ മുക്കിൻ്റെ ദിശയിലേക്കുള്ള തിരശ്ചീന ചലനത്തെ സൂചിപ്പിക്കുന്നു സുപ്രാഡക്ഷൻ / സർ‌സം‌ഡക്ഷൻ / എലിവേഷൻ: ഇത് ഒരു കണ്ണിൻ്റെ മുകളിലേക്കുള്ള ചലനമാണ് ഇൻഫ്രാഡക്ഷൻ / ഡിയോസംഡക്ഷൻ / ഡിപ്രഷൻ: ഇത് ഒരു കണ്ണിൻ്റെ താഴേക്കുള്ള ചലനമാണ് ഇൻസൈക്ലോഡക്ഷൻ / ഇൻ‌ടോർഷൻ: ഇത് ഒരു കണ്ണിൻ്റെ മൂക്കിൻ്റെ ദിശയിലേക്കുള്ള ഭ്രമണമാണ് എക്സൈക്ലോഡക്ഷൻ / എക്സ്ട്രോഷൻ: ഇത് ഒരു കണ്ണിൻ്റെ മൂക്കിൻ്റെ എതിർ ദിശയിലേക്കുള്ള ഭ്രമണമാണ് ഫോഴ്സ്ഡ് ഡക്ഷൻ ടെസ്റ്റ്
കണ്ണിന്റെ ചലനത്തിന്റെ അഭാവം ഒരു ന്യൂറോളജിക്കൽ ഡിസോർഡർ അല്ലെങ്കിൽ മെക്കാനിക്കൽ നിയന്ത്രണം മൂലമാണോ എന്ന് നിർണ്ണയിക്കാൻ ഫോഴ്സ്ഡ് ഡക്ഷൻ പരിശോധന നടത്തുന്നു.
അനസ്തേഷ്യ ചെയ്ത് മരവിപ്പിച്ച കൺജങ്റ്റൈവ ഒരു ഫോർസെപ്സ് ഉപയോഗിച്ച് വലിച്ച് ചലനം നിയന്ത്രിക്കപ്പെട്ടിരിക്കുന്ന ദിശയിലേക്ക് നേത്രഗോളത്തെ നീക്കാൻ ശ്രമിക്കുന്നു.
ഒരു മെക്കാനിക്കൽ നിയന്ത്രണം നിലവിലുണ്ടെങ്കിൽ, നേത്രഗോളം ആ ദിശയിലേക്ക് ചലിപ്പിക്കാൻ കഴിയില്ല.
അവലംബം ഇതും കാണുക എക്സ്ട്രാഒക്യുലർ പേശികൾ നേത്ര പരിശോധന വെർജൻസ് വേർഷൻ (കണ്ണ്)
ഡഖ് ഡോട്ടേഴ്‌സ് ഇംഗ്ലീഷ് വിലാസം https://ml.wikipedia.org/wiki/Dakh_Daughters
2012 ൽ കൈവിൽ ആരംഭിച്ച ഉക്രേനിയൻ സംഗീത, നാടക പദ്ധതിയാണ് ഡഖ് ഡോട്ടേഴ്‌സ്.
വിവിധ വാദ്യോപകരണങ്ങൾ വായിക്കുകയും വിവിധ ഭാഷകളിലും (ഇംഗ്ലീഷ്, ഫ്രഞ്ച്, റഷ്യൻ, ജർമ്മൻ) ഉക്രേനിയൻ നാടോടിഭാഷകളിലും പാടുകയും ചെയ്യുന്ന ഏഴ് സ്ത്രീകളാണ് ബാൻഡിലുള്ളത്.
പ്രശസ്ത എഴുത്തുകാരുടെ വചനങ്ങൾ അവർ പലപ്പോഴും അവരുടെ വരികളിൽ ഉപയോഗിക്കുന്നു (ഉദാ. താരാസ് ഷെവ്ചെങ്കോ , വില്യം ഷേക്സ്പിയർ , അയോസിപ് ബ്രോഡ്സ്കി , ചാൾസ് ബുക്കോവ്സ്കി , ഷാഗി).
ഡഖ് ഡോട്ടേഴ്‌സിൽ പങ്കെടുക്കുന്നവർ ദഖബ്രാക്ക , പെർകലബ തുടങ്ങിയ വിവിധ പ്രോജക്ടുകളിലെ അംഗങ്ങളാണ്.
പ്രോജക്റ്റുമായി ബന്ധപ്പെട്ട ഡാഖ് തിയേറ്ററിൽ നിന്നാണ് ബാൻഡിന്റെ പേര് ഉത്ഭവിച്ചത്.
ഷേക്സ്പിയറുടെ സോനെറ്റ് 35, ഉക്രേനിയൻ നാടോടി ഗാനങ്ങൾ എന്നിവ അടിസ്ഥാനമാക്കി "റോസി / ഡോൺബാസ്" എന്ന മ്യൂസിക് വീഡിയോ യൂട്യൂബിൽ പ്രസിദ്ധീകരിച്ചതിന് ശേഷമാണ് ബാൻഡ് പ്രശസ്തമായത്.
2013 ഡിസംബറിലെ ആദ്യകാല യൂറോമൈദാൻ പ്രതിഷേധത്തിനിടെ കൈവിലെ മൈതാൻ നെസലെസ്നോസ്റ്റിയിൽ അവരുടെ തത്സമയ പ്രകടനത്തിന്റെ വീഡിയോയും പ്രസിദ്ധമാണ്.
വിവിധ ഉക്രേനിയൻ നഗരങ്ങളിലും രാജ്യത്തിന് പുറത്തും (പോളണ്ട്, ചെക്ക് റിപ്പബ്ലിക്, ഫ്രാൻസ്, റഷ്യ, ബ്രസീൽ എന്നിവിടങ്ങളിൽ) ഡഖ് ഡോട്ടേഴ്‌സ് പ്രകടനം നടത്തി.
സഖിദ് ഫെസ്റ്റിവൽ , ഹോഹോൾ ഫെസ്റ്റ് , ഒഡെസയിലെ സൈലന്റ് ഫിലിംസ് ഫെസ്റ്റിവൽ തുടങ്ങിയ പരിപാടികളിൽ അവർ പങ്കെടുത്തിട്ടുണ്ട്.
9 ട്രാക്കുകൾ ഉൾക്കൊള്ളുന്ന ആദ്യത്തെ ബാൻഡിന്റെ സ്റ്റുഡിയോ ആൽബം IF 2016 നവംബറിൽ പുറത്തിറങ്ങി.
AIR എന്നറിയപ്പെടുന്ന രണ്ടാമത്തേത് 2019 ഏപ്രിലിൽ പുറത്തിറങ്ങി.
2019 ലെ ഉക്രേനിയൻ മ്യൂസിക്കൽ കോമഡി ചിത്രമായ ഹുത്സുൽക്ക ക്സേനിയയിലാണ് ഡഖ് ഡോട്ടേഴ്‌സ് പ്രധാനമായി അവതരിപ്പിച്ചത്.
2019-ലെ ഉക്രേനിയൻ മ്യൂസിക്കൽ കോമഡി ചിത്രമായ ഹുത്സുൽക്ക ക്സെനിയയിൽ ദഖ് ഡോട്ടേഴ്‌സ് പ്രധാനമായി അവതരിപ്പിച്ചു.
"അവരുടെ സംഗീതത്തിലൂടെയും അവരുടെ പാട്ടുകളിലൂടെയും, പൈതൃകത്തെയും സ്വത്വത്തെയും കുറിച്ചുള്ള സങ്കൽപ്പങ്ങളാണ് ചോദ്യം ചെയ്യപ്പെടുന്നത്, ഷേക്സ്പിയറുടെ സോണറ്റ് 35 - ഉക്രേനിയൻ നാടോടി ഗാനങ്ങൾ പോലെയുള്ള രണ്ട് ക്ലാസിക്കൽ ഗ്രന്ഥങ്ങളെയും വിളിച്ചുവരുത്തുന്നു. ഈ കവിതകളോ കഥകളോ പാടുകയും ആലപിക്കുകയും റാപ്പ് ചെയ്യുകയും ചെയ്യുന്നത് എല്ലായ്പ്പോഴും സാർവത്രികത്തെ ചോദ്യം ചെയ്യുന്നു. തന്റെ സ്വാതന്ത്ര്യത്തിനും അവന്റെ ബന്ധങ്ങൾക്കും വേണ്ടിയുള്ള മനുഷ്യന്റെ കാലാതീതമായ പോരാട്ടം.അങ്ങനെ, യുദ്ധത്തിന്റെ ഡ്രംസിന്റെ താളത്തിനും വയലിനുകളുടെ രോദനത്തിനും ഉക്രെയ്നിന്റെ ഭ്രാന്തമായ പ്രതീക്ഷയ്ക്കും കോപത്തിന്റെ ഒരു കാവ്യം വികസിപ്പിക്കാൻ ദഖ് ഡോട്ടേഴ്‌സ്ന് കഴിയുന്നു. '."
Dakh Daughters on SoundCloud
ഡഗറോടൈപ്പ് ഇംഗ്ലീഷ് വിലാസം https://ml.wikipedia.org/wiki/Daguerreotype ഡഗറോടൈപ്പ് 1851, ജൂലൈ 28-ലെ പൂർണ്ണ സൂര്യഗ്രഹണത്തിന്റെ ചിത്രം.
ഇതാണ് സൂര്യഗ്രഹണത്തിന്റെ ആദ്യത്തെ വ്യക്തതയാർന്ന ചിത്രം, ഡഗറോടൈപ്പ് സംവിധാനത്തിലൂടെയാണ് ഇത് ദൃശ്യവൽക്കരിച്ചിരിക്കുന്നത്.
പ്രഥമ ഛായാഗ്രഹണ സംവിധാനമാണ് ഡഗറോടൈപ്പ് .
ഫ്രാൻസിലെ ലൂയി-ജാക്വസ്-മൻഡെ ഡഗറെ (Louis-Jacques-Mand'e Daguerre)യും ജോസഫ് നൈസ്ഫോർ നൈസ്പ്സും (Joseph- Nicephore Nicepce) ചേർന്ന് 1830-തുകളിൽ രൂപപ്പെടുത്തിയ ഈ സംവിധാനത്തിന് ഡഗറെയുടെ ബഹുമാനാർഥം ഡഗറോടൈപ്പ് എന്ന പേരു നൽകപ്പെട്ടു.
സിൽവർ ഹാലൈഡ് പൂശിയ ഒരു ചെമ്പ് തകിടിനെ ക്യാമറയിൽ ഫിലിമിനു പകരം ഉപയോഗിച്ച് ചിത്രമെടുത്തശേഷം തകിടിൽ അല്പസമയം മെർക്കുറി ബാഷ്പം പതിപ്പിക്കുന്നു.
തുടർന്ന് ഉപ്പു ലായനി ഉപയോഗിച്ച് നെഗറ്റീവിലെ ചിത്രത്തെ ഫിക്സ് ചെയ്യുന്നതോടെ തകിടിൽ വസ്തുവിന്റെ ഒരു സ്ഥിര പ്രതിബിംബം രൂപം കൊള്ളുന്നു.
നിരവധി ഛായാചിത്രങ്ങൾ (portraits) ഈ സംവിധാനത്തിലൂടെ തയ്യാറാക്കുവാൻ സാധിച്ചിട്ടുണ്ട്.
പക്ഷേ, 1851-ൽ ഇംഗ്ലണ്ടിലെ ഫ്രെഡറിക് സ്കോട്ട് ആർച്ചർ വൈറ്റ് കൊളോഡിയോൺ പ്രോസസ്സ് എന്ന നൂതന സാങ്കേതിക രീതി കണ്ടുപിടിച്ചതോടെ ഡഗറോടൈപ്പുകൾക്ക് പകരം പ്രസ്തുത സമ്പ്രദായം വ്യാപകമായിത്തീർന്നു.
അവലംബം പുറംകണ്ണികൾ http://inventors.about.com/od/dstartinventions/a/Daguerreotype.htm http://memory.loc.gov/ammem/daghtml/dagdag.html കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡഗറോടൈപ്പ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഡഗ്ലസ്-ആപ്സ്‌ലി ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Douglas-Apsley_National_Park
ഡഗ്ലസ്-ആപ്സ്‌ലി ദേശീയോദ്യാനം ആസ്ത്രേലിയയിലെ ടാസ്മാനിയയുടെ കിഴക്കൻ തീരത്തുള്ള ഒരു ദേശീയോദ്യാനമാണ് .
ഹൊബർട്ടിൽ നിന്നും വടക്കു-കിഴക്കായി 149 കിലോമീറ്ററും ബിച്ചെനോയിൽ നിന്നും ഏതാനും കിലോമീറ്റർ വടക്കായുമാണ് ഈ ദേശീയോദ്യാനം സ്ഥിതിചെയ്യുന്നത്.
1989 ഡിസംബർ 27 ന് പ്രഖ്യാപിക്കപ്പെട്ട ഇ ദേശീയോദ്യാനം ടാസ്മാനിയയിലെ പുതിയ ദേശീയോദ്യാനങ്ങളിൽ ഒന്നാണ്.
ടാസ്മാനിയയിലെ പ്രാദേശിക പക്ഷിസ്പീഷീസുകളിൽ 11 എണ്ണത്തെയും അതോടൊപ്പം ഫ്ലെയിം-പിങ്ക് റോബിനുകൾ, സ്വിഫ്റ്റ് തത്തകളിൽ മിക്കവയേയും നിലനിർത്തുന്നതിൽ ഒരു പ്രധാന പക്ഷിസങ്കേതം എന്ന നിലയിൽ ഈ ദേശീയോദ്യാനത്തിനുള്ള പ്രാധാന്യം ബേഡ് ലൈഫ് ഇന്റർനാഷനൽ തിരിച്ചറിഞ്ഞിട്ടുണ്ട്.
ഇതും കാണുക Protected areas of Tasmania അവലംബം
ഡക്രോളി രീതി ഇംഗ്ലീഷ് വിലാസം https://ml.wikipedia.org/wiki/Decroly_method
ഭിഷഗ്വരൻ, മനോരോഗചികിത്സകൻ, മനശ്ശാസ്ത്രജ്ഞൻ, വിദ്യാഭ്യാസ വിചക്ഷണൻ എന്നീ നിലകളിൽ പ്രശസ്തിയാർജിച്ച ബൽജിയംകാരനായ ഡക്രോളി (1871-1931) ആവിഷ്കരിച്ച വിദ്യാഭ്യാസ പദ്ധതിയാണ് ഡക്രോളി രീതി .
ജനനം മുതൽ 8 വയസ്സ് വരെ പ്രായമുള്ള കുട്ടികളെ ലക്ഷ്യമാക്കി കൊണ്ടുള്ളതായിരുന്നു ഈ വിദ്യാഭ്യാസ പദ്ധതി.
കുട്ടികളുടെ സ്വാത്മപ്രചോദിതമായ പ്രവൃത്തികളിലൂടെയാണ് ഊർജ്ജിത പഠനം നടക്കുന്നത് എന്ന സിദ്ധാന്തത്തിൽ അധിഷ്ഠിതമാണ് ഡക്രോളി രീതി.
ഊർജസ്വലതയോടെ പ്രവർത്തിക്കുന്ന മസ്തിഷ്കത്തിന്റെ ഉടമകളാണ് ശിശുക്കൾ.
അതിനാൽ ഓരോ നിമിഷവും ശിശു എന്തായിരിക്കും എന്നു പരിഗണിച്ചു കൊണ്ടുവേണം വിദ്യാഭ്യാസ പദ്ധതി ആവിഷ്കരിക്കേണ്ടത്.
യഥാർഥ പ്രശ്നസാഹചര്യങ്ങൾ സൃഷ്ടിച്ച് അവയെ തരണം ചെയ്യുവാൻ കുട്ടികളെ പ്രാപ്തരാക്കുകയാണ് വിദ്യാഭ്യാസത്തിലൂടെ നിർവഹിക്കുവാനുള്ള ചുമതല.
ഇതിനായി നിരീക്ഷണത്തിനും പ്രതികരണത്തിനും സംയോജനത്തിനും ഒക്കെ അവസരം ലഭിക്കത്തക്ക വിധത്തിലുള്ള ചുറ്റുപാടുകൾ കുട്ടികൾക്ക് നൽകേണ്ടതുണ്ട്.
ഇത്തരം വിദ്യാഭ്യാസത്തിലൂടെ പ്രായോഗിക ബുദ്ധിവികാസം സാധ്യമായിത്തീരും.
വിദ്യാലയാന്തരീക്ഷം
വസ്തുതകൾ പുനരാവിഷ്കരിക്കുന്നതിനും, അനുഭവങ്ങൾ സ്വായത്തമാക്കുന്നതിനും, കൂട്ടായും ഒറ്റയ്ക്കും പ്രവർത്തിക്കുന്നതിനും, യഥാർഥ പ്രശ്നങ്ങൾക്ക് പരിഹാരം കണ്ടെത്തുന്നതിനുമൊക്കെ സൗകര്യം നൽകുന്ന പ്രകൃതിജന്യമായ ചുററുപാടുകളോടുകൂടിയ വിദ്യാലയാന്തരീക്ഷമാണ് ഡക്രോളി വിഭാവന ചെയ്തത്.
ഇത്തരം സംവിധാനത്തിൽ ഒരു കൈത്തൊഴിൽപ്പണിക്കാരന്റെ പങ്കാണ് അധ്യാപകന് നിർവഹിക്കാനുള്ളത്.
പ്രവൃത്തികളിലൂടെയും, അഭിനയത്തിലൂടെയും, സൃഷ്ടികളിലൂടെയും, ഭാവനയിലൂടെയും കുട്ടികൾ അവരുടെ കഴിവുകൾ സ്വയം വെളിപ്പെടുത്തും.
അവർക്ക് അതിനുള്ള ഭൌതിക വസ്തുക്കളും സാഹചര്യങ്ങളും നൽകുകയാവണം അധ്യാപകന്റെ ചുമതല.
അമൂർത്ത ആശയങ്ങളും മൂർത്തവസ്തുക്കളും തമ്മിലുള്ള പരസ്പര പ്രവർത്തനം, സങ്കലനം ചെയ്തു കൊണ്ടുള്ള വിശകലനം എന്നീ മാർഗങ്ങളിലൂടെ വേണം കുട്ടികൾ വസ്തുതകൾ ഗ്രഹിക്കേണ്ടത്.
എഴുതാനും വായിക്കാനും പഠിക്കുന്നതിനുപരി യഥാർഥ ജീവിതത്തെ നേരിടുന്നതിനുള്ള കഴിവ് ആർജിക്കുന്നതിനാണ് ഡക്രോളി രീതി പ്രാധാന്യം നൽകുന്നത്.
അതിനാൽ വിദ്യാഭ്യാസത്തിനു രാഷ്ട്രതന്ത്രപരമായ ഒരു കാഴ്ച്ചപ്പാട് ഉണ്ടായിരിക്കണം എന്നു ഡക്രോളി അഭിപ്രായപ്പെട്ടു.
വിദ്യാർഥികളുടെ ബുദ്ധിപരവും സംഭാഷണപരവുമായ കഴിവുകൾക്ക് ഊന്നൽ നൽകുന്നതോടൊപ്പംതന്നെ ജനാധിപത്യ കാഴ്ച്ചപ്പാടോടുകൂടിയ സാമൂഹികബുദ്ധി വികാസത്തിനും മതിയായ പരിഗണന നൽകണമെന്ന് ഈ രീതി നിഷ്കർഷിക്കുന്നു.
ഡക്രോളി രീതി ശിശുക്കൾക്ക് മാന്യതയും പ്രാധാന്യവും കല്പിക്കുന്നു.
ശിശുക്കളുടെ പുരോഗതിയിലുള്ള ഗുണപരമായ മേന്മ തുടർച്ചയായി വിലയിരുത്തുന്ന ഈ സമ്പ്രദായത്തിൽ കുട്ടികൾ തമ്മിലുള്ള പരസ്പര മത്സരത്തിനു പ്രാധാന്യം നൽകാറില്ല.
കുട്ടികളെ വിലയിരുത്തുന്നതിന് പരീക്ഷയോ ഗ്രേഡ് സമ്പ്രദായമോ ഒന്നും തന്നെ ഈ രീതിയിൽ ഏർപ്പെടുത്തിയിട്ടുമില്ല.
പുറംകണ്ണികൾ http://www.britannica.com/EBchecked/topic/155397/Decroly-method http://www.jstor.org/pss/3481854 http://www.britannica.com/EBchecked/topic/155395/Ovide-Decroly കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡക്രോളി രീതി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഡഗ്ലസ് ഹൈഡ്
ഐറിഷ് സർവ്വകലാശാല അദ്ധ്യാപകനും ഭാഷാശാസ്ത്രജ്ഞനും ഐറിഷ് ഭാഷാ പണ്ഡിതനും രാഷ്ട്രതന്ത്രജ്ഞനും ആയിരുന്ന ഡഗ്ലസ് റോസ് ഹൈഡ്  (ഇംഗ്ലിഷ്: Douglas Ross Hyde) ( Irish : Dubhghlas de hÍde ; 17 ജനുവരി1860 – 12 ജൂലൈ  1949), അയർലന്റിന്റെ ആദ്യ രാഷ്ട്രത്തലവൻ ആയിരുന്നു, (1938  മുതൽ ജൂൺ 1945 വരെ) ഗ്യാലിക് പരിവർത്തന സിദ്ധാന്തത്തിന്റെ പ്രധാന വക്താവായിരുന്ന അദ്ദേഹം ഗ്യാലിക് ലീഗിന്റെ പ്രസിഡന്റ് ആയിരുന്നു.
ഡഗ്ളസ് ഡിസി - 3 ഇംഗ്ലീഷ് വിലാസം https://ml.wikipedia.org/wiki/Douglas_DC-3
വാണിജ്യകാര്യങ്ങൾക്കായി ഉപയോഗിക്കുന്നതും ഭൂമിയെ തുടർച്ചയായി വലയം ചെയ്യാൻ പ്രാപ്തിയുള്ളതുമായ പ്രഥമ യു. എസ്. ട്രാൻസ്പോർട്ട് വിമാനമാണ് ഡഗ്ലസ് ഡിസി-3 .
സ്കൈട്രെയിൻ എന്നറിയപ്പെടുന്ന ഈ വിമാനം യു.എസ്. ആർമിയിൽ C-47 എന്നും, യു. എസ്. നേവിയിൽ R4D എന്നും റോയൽ എയർഫോഴ്സിൽ ( ബ്രിട്ടൻ ) ഡക്കോട്ട എന്നും അറിയപ്പെടുന്നു.
1935 ഡിസംബർ 17-ന് പ്രഥമ പരീക്ഷണ പറക്കൽ നടത്തിയ ഇതിന്റെ ഉപജ്ഞാതാവ് യു.എസ്സിലെ ഡഗ്ലസ് എയർക്രാഫ്ററ് കമ്പനിയുടെ സ്ഥാപകനും വിമാന രൂപകല്പനാ വിദഗ്ദ്ധനുമായ ഡൊണാൾഡ് വിൽസ് ഡഗ്ലസ്സാണ്.
സിവിലിയൻ ഉപയോഗത്തിനുള്ളതാണെങ്കിലും രണ്ടാം ലോകയുദ്ധം വന്നതോടെ അതിനനുയോജ്യമായ രീതിയിലും ഡഗ്ലസ് ഡിസികൾ നിർമിച്ചു തുടങ്ങി.
രണ്ടു എൻജിനുകളുള്ള ഇതിലെ എൻജിനുകളെ മാറ്റി ഒരു ഗ്ലൈഡർ ആയും ഇവ നിർമ്മിക്കപ്പെട്ടിരുന്നു.
നീളം കുറഞ്ഞ റൺവേകളിൽ നിന്ന് വേഗത്തിൽ പറന്നുയരാനും പറന്നിറങ്ങാനും, വളരെ സുഖകരമായ രീതിയിൽ സഞ്ചരിക്കാനും ഇവയ്ക്ക് കഴിയുമായിരുന്നു.
കൈകാര്യം ചെയ്യാൻ എളുപ്പമുള്ളതും അറ്റകുറ്റപ്പണികൾ കുറഞ്ഞതുമായ വിമാനമായിരുന്നെങ്കിലും കൂടുതൽ മെച്ചപ്പെട്ട ആധുനിക മോഡലുകൾ രംഗത്തെത്തിയതോടെ ഇവയുടെ നിർമ്മാണം 1945-ൽ നിറുത്തിവച്ചു.
അവലംബം പുറംകണ്ണികൾ http://www.centennialofflight.gov/essay/Aerospace/DC-3/Aero29.htm Archived 2004-08-06 at the Wayback Machine .
http://www.boeing.com/history/mdc/dc-3.htm കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡഗ്ളസ് ഡിസി - 3 എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഡെൽറ്റ ജംഗ്ഷൻ, അലാസ്ക
തെക്കു കിഴക്കേ ഫെയർബാങ്ക് സെൻസസ് മേഖലയിലുള്ള അലാസ്ക സംസ്ഥാനത്തെ ഒരു പട്ടണമാണ് ഡെൽറ്റ ജംഗ്ഷൻ.
2010 ലെ ജനസംഖ്യാ കണക്കെടുപ്പു പ്രകാരം പട്ടണത്തിൽ വസിക്കുന്ന ജനങ്ങളുടെ എണ്ണം 974 ആണ്.
ഡെൽറ്റാ നദി തനാന നദി യുമായി സംഗമിക്കുന്നിടത്തു നിന്ന് ഒരൽപ്പം തെക്കായിട്ടാണ് പട്ടണം സ്ഥിതി ചെയ്യുന്നത്.
നദീമുഖത്തലെ അതിവിശാലമായ തുരുത്താണിവിടം.
ഫെയർബാങ്കിനു 160 കിലോമീറ്റർ തെക്കുഭാഗത്താണ് ഡെൽറ്റ ജംഗ്ഷൻ .
ഇവിടുത്തെ നിവാസികൾ തനാന അത്തബാസ്കന്സ് വര്ഗ്ഗക്കാരാണ്.
ഡെൽറ്റാ ജംഗ്ഷന്റെ അക്ഷാംശ രേഖാംശങ്ങൾ 64°2′52″N 145°43′7″W ആണ്.
ഡെൽഹി കന്റോൺ‌മെന്റ് ബോർഡ് ഇംഗ്ലീഷ് വിലാസം https://ml.wikipedia.org/wiki/Delhi_Cantonment
ഇന്ത്യയുടെ തലസ്ഥാനനഗരിയായ ഡെൽഹിയുടെ ഭരണ നടത്തിപ്പ് സ്ഥാപനങ്ങളിൽ ഒന്നാണ് ഡെൽഹി കന്റോൺ‌മെന്റ് ബോർഡ് .
ഇതിന്റെ ചെറുരൂപമായി ഡെൽഹി കാന്റ് എന്നറിയപ്പെടുന്നു.
2001 ലെ ജനസംഖ്യാ കണക്ക് പ്രകാരം ഇതിന്റെ കീഴിലുള്ള ജനസംഖ്യ 124,452 ആണ്.
ഇതിന്റെ സ്ഥാപനം ചെയ്തത് ബ്രിട്ടീഷ് ഇന്ത്യൻ ആർമിയാ‍ണ് .
2001 ലെ ജനസംഖ്യാ കണക്കെടുപ്പ് പ്രകാരം ജൻസംഖ്യ 124,452.
ഇതിൽ പുരുഷ വിഭാഗം 61%, സ്ത്രീ ശതമാനം 39% വും ആണ്.
ശരാശരി സാക്ഷരത നിരക്ക് 77%.
ഇതിൽ പുരുഷ സാക്ഷരത നിരക്ക് 83% വും  സ്ത്രീ സാക്ഷരത നിരക്ക്  68% വും ആണ്.
ഇവിടുത്തെ 12%  ജനസംഖ്യ 6 വയസ്സിൽ താഴെ ഉള്ളവരാണ്.
ഡെൽറ്റാ രശ്മി ഇംഗ്ലീഷ് വിലാസം https://ml.wikipedia.org/wiki/Delta_ray
അയോണീകൃതമാകുന്ന പരമാണുക്കളിൽ നിന്ന് ഉത്സർജിക്കപ്പെ ടുന്ന അത്യൂർജ ഇലക്ട്രോണുകളാണ് ഡെൽറ്റാ രശ്മി എന്നറിയപ്പേടുന്നത്.
ബ്രിട്ടിഷ് ഭൌതികശാസ്ത്രജ്ഞനായ ജെ.ജെ. തോംസൺ ആണ് ഈ ശാസ്ത്രനാമത്തിന്റെ ഉപജ്ഞാതാവ്.
ഡെൽറ്റാ ഇലക്ട്രോണുകൾ എന്നും ഇവ അറിയപ്പെടുന്നു.
പ്രത്യേകതകൾ Fig. 1: Image taken in the Pic du Midi at 2877 m in a Phywe PJ45 cloud chamber (size of surface is 45 x 45 cm).
This picture shows the four particles that are detectable in a cloud chamber : proton, electron, muon (probably) and alpha.
Delta rays are seen associated with the proton track.
ആൽഫാ കണം , ദ്രുത വേഗ ഇലക്ട്രോൺ തുടങ്ങിയ ചാർജിത കണങ്ങളാണ് അയോണീകരണം സൃഷ്ടിക്കാൻ സാധാരണയായി ഉപയോഗപ്പെടുത്താറുള്ളത്.
ഇത്തരം അയോണീകരണത്തിലൂടെ രൂപപ്പെടുന്ന ഇലക്ട്രോണുകൾ പൊതുവേ ഊർജ്ജം കുറഞ്ഞവയായിരിക്കും.
അവയ്ക്ക് പദാർഥത്തിലെ ഇതര പരമാണുക്കളെ അയോണീകരിക്കാൻ കഴിയുകയില്ല.
എന്നാൽ ചാർജിത കണവു മായി ഏകദേശം നേർക്കുനേർ കൂട്ടിമുട്ടുന്ന ഇലക്ട്രോണുകൾ വളരെ വർദ്ധിച്ച ഊർജ്ജത്തോടെ ദിശ മാറി ചരിക്കുന്നു.
പ്രസ്തുത ഇലക്ട്രോണുകൾക്ക് അവയുടെ സഞ്ചാരപഥത്തിലുള്ള ഏതാനും പരമാണുക്കളെ അയോൺ രൂപത്തിൽ വിഘടിപ്പിക്കാനുള്ള ശക്തി യുണ്ട്.
ഇത്തരത്തിൽ ദ്വിതീയ അയോണീകരണത്തിലൂടെ ഉത്സർജിക്കപ്പെടുന്ന ഡെൽറ്റാ ഇലക്ട്രോണിന്റെ പൊട്ടൻഷ്യൽ ഊർജം (potential energy) അയോണീകരണ പൊട്ടൻഷ്യൽ ഊർജ്ജത്തെ അപേക്ഷിച്ച് വളരെ കൂടിയതായിരിക്കും.
ക്ളൌഡ് ചേംബർ (cloud chamber), ഫൊട്ടോഗ്രാഫിക് എമൽഷൻ (photographic emulsion) തുടങ്ങിയ സംവിധാനങ്ങൾ വഴി തയ്യാറാക്കപ്പെടുന്ന ചിത്രങ്ങളിൽ ചാർജിത കണങ്ങളുടെ സഞ്ചാരപഥം കനമേറിയ രേഖകളായിട്ടാണ് കാണപ്പെടുന്നത്.
ഈ രേഖകൾക്കു ചുറ്റിലുമായി പുകമറ പോലെ കാണുന്ന നേർത്ത രേഖകൾ ഡെൽറ്റാ ഇലക്ട്രോണുകളിൽ നിന്നും രൂപം കൊണ്ടവയാണ്.
ഡെൽറ്റാ രശ്മികൾ കണികാ ത്വരിത്രങ്ങളിൽ
കോസ്മിക് വികിരണം (cosmic radiation), ഉച്ച-പ്രവേഗ കണികാ ത്വരിത്രങ്ങൾ (high velocity particle accelerators) എന്നിവ ഉപയോഗിച്ച് ഊർജ്ജം കൂടിയ കണങ്ങളിൽ നടത്തുന്ന പഠനങ്ങളിൽ കണങ്ങളുടെ ചാർജിന്റെ മൂല്യം തിട്ടപ്പെടുത്താൻ അവയിൽ സൃഷ്ടിക്കപ്പെടുന്ന ഡെൽറ്റാ ഇലക്ട്രോണുകൾ പ്രയോജനപ്പെടുന്നു.
ഡെൽറ്റാ റോക്കറ്റ് ഇംഗ്ലീഷ് വിലാസം https://ml.wikipedia.org/wiki/Delta_rocket
ബഹിരാകാശ വാഹന വിക്ഷേപണത്തിനായി യുണൈറ്റഡ് സ്റ്റേറ്റ്സ് 1960 മുതൽ നിർമിച്ച് ഉപയോഗിച്ചുവരുന്ന റോക്കറ്റ് പരമ്പരയാണ് ഡെൽറ്റ .
അമേരിക്കൻ ബഹിരാകാശ പദ്ധതിയിലെ പല കൃത്രിമ ഉപഗ്രഹങ്ങളേയും ഭ്രമണപഥത്തിലെത്തിക്കാൻ ഈ പരമ്പരയിൽപ്പെട്ട റോക്കറ്റുകളെയാണ് പ്രയോജനപ്പെടുത്തിയത്.
യു.എസ്സിലെ ഡഗ്ളസ് എയർക്രാഫ്റ്റ് കമ്പനിയും നാസയും ചേർന്ന് 1956 ഏപ്രിലിൽ ഇതിന്റെ നിർമ്മാണത്തിന് തുടക്കം കുറിച്ചു.
ആദ്യമായി തയ്യാറാക്കപ്പെട്ടത് 28.6 മീ.
നീളവും 51,840 കി.
ഗ്രാം വിക്ഷേപണ ഭാരവും (launch weight) ഉള്ള 'മൂന്നു ഘട്ട' (three stage) ഇനമായിരുന്നു.
220 കി.
ഗ്രാം ഭാരമുള്ള പേലോഡിനെ (payload) 480 കി.
ഉയരത്തിലുള്ള ഭ്രമണപഥത്തിലെത്തിക്കാൻ അവയ്ക്ക് അനായാസം സാധിച്ചിരുന്നു.
1960 മേയ് 13 -ലെ ആദ്യത്തെ വിക്ഷേപണം പരാജയപ്പെട്ടുവെങ്കിലും തുടർന്നുള്ള എല്ലാ ഡെൽറ്റാ റോക്കറ്റുകൾക്കും ലക്ഷ്യം കൈവരിക്കാൻ കഴിഞ്ഞു.
ടിറോസ് വിഭാഗത്തിൽപ്പെട്ട കാലാവസ്ഥാ ഉപഗ്രഹങ്ങൾ, ടെൽസ്റ്റാർ , റിലേ , സിൻകോം തുടങ്ങിയ വാർത്താവിനിമയ ഉപഗ്രഹങ്ങൾ, എക്കൊ ഉപഗ്രഹം , എക്സ്പ്ളോറർ എന്നിവയെല്ലാം വിക്ഷേപിക്കാൻ ആദ്യകാല ഡെൽറ്റാ റോക്കറ്റുകൾ പ്രയോജനപ്പെട്ടിരുന്നു.
ഒന്നാം ഘട്ടത്തിന് കൂടുതൽ ശേഷി നല്കി പരിഷ്കരിക്കപ്പെട്ട ഡെൽറ്റാ റോക്കറ്റിന് 450 കി.
ഗ്രാം ഭാരമുള്ള പേലോഡിനെ 800 കി.
ഉയരമുള്ള ഭ്രമണപഥത്തിലെത്തിക്കാൻ കഴിയുമായിരുന്നു; 1964 ആഗ.
19-ന്, വിൽകോം 3 വാർത്താ വിനിമയ ഉപഗ്രഹത്തെ അതിന്റെ ഭ്രമണപഥത്തിലെത്തിക്കുവാൻ, ഈ രീതിയിൽ പരിഷ്കരിച്ച റോക്കറ്റിനു കഴിഞ്ഞു.
1960 - 73 കാലയളവിൽ വർഷം തോറും അവശ്യം വേണ്ടുന്ന നവീകരണങ്ങൾ നടത്തി ഡെൽറ്റാ റോക്കറ്റിന്റെ കാര്യക്ഷമത തുടർച്ചയായി മെച്ചപ്പെടുത്തുകയുണ്ടായി.
സ്ട്രാപ്പ് - ഓൺ സോളിഡ് റോക്കറ്റ് ബൂസ്റ്റർ , പ്രഥമ ഘട്ട പ്രണോദ വർദ്ധന, ഇന്ധന ടാങ്കിന്റെ ഉള്ളളവു വർദ്ധന, സുഗമമായ നിയന്ത്രണ സംവിധാനം (guidance system) തുടങ്ങിയവ കാര്യക്ഷമതാ നവീകരണത്തിന്റെ ഭാഗങ്ങളായിരുന്നു.
1974 ഏപ്രിലിൽ പ്രയോഗസജ്ജമാക്കപ്പെട്ട ഡെൽറ്റാ 2914 - ഇനം റോക്കറ്റിൽ ഒൻപത് ഖര നോദക സ്ട്രാപ്പ് - ഓൺ ബൂസ്റ്ററുകൾ ഘടിപ്പിച്ചിട്ടുണ്ടായിരുന്നു.
1,33,812 കി.
ഗ്രാം വിക്ഷേപണ ഭാരമുണ്ടായിരുന്ന പ്രസ്തുത ഡെൽറ്റാ റോക്കറ്റിന് 33,04,900 ന്യൂട്ടൺ പ്രണോദം സൃഷ്ടിക്കാനുള്ള ശക്തിയുണ്ടായിരുന്നു.
ഡെൽസി നൈനാൻ
കേരളത്തിലെ പത്തനംതിട്ട ജില്ലയിലെ റാന്നിയിൽ നിന്നുള്ള ഒരു പിന്നണി ഗായികയാണ് ഡെൽസി നൈനാൻ .
മലയാളം ചാനലുകളിലെ അവതാരകയും പ്രശസ്തയായ ഒരു വീഡിയോ ജോക്കിയും കൂടിയാണ് ഡെൽസി നൈനാൻ.
പത്തനംതിട്ടയിലാണ് ഡെൽസി സ്ക്കൂൾ വിദ്യാഭ്യാസം നടത്തിയത്.
ചെന്നൈയിലെ വുമെൻസ് ക്രിസ്ത്യൻ കോളേജിൽ (ഡബ്ല്യുസിസി) നിന്ന് കമ്യൂണിക്കേഷനിൽ മാസ്റ്റേഴ്സ് ബിരുദം പൂർത്തിയാക്കി.
ഡെൽസിയുടെ സംഗീത അഭിരുചി അവളുടെ സുഹൃത്തുക്കളാണ് തിരിച്ചറിഞ്ഞതും പ്രോത്സാഹിപ്പിക്കുകയും ചെയ്തത്.
പിന്നീട് സംഗീത സംവിധായകൻ സണ്ണി വിശ്വനാഥ് ഡെൽസിയുടെ കഴിവുകളെ മനസ്സിലാക്കുകയും പിന്നണി ഗായികയായി അവതരിപ്പിക്കുകയും ചെയ്തു.
ജീവൻ ടി.വി.യിൽ സംപ്രേഷണം ചെയ്ത "നാലുമണി പൂക്കൾ" ലൈവ് ഷോയിലൂടെയാണ് ഡെൽസി തന്റെ കരിയർ ആരംഭിച്ചത്.
ഏഷ്യാനെറ്റിൽ "ഗേൾസ് ബാൻഡ്" എന്ന പരിപാടിയിലാണ് ആദ്യമായി ഒരു ബാൻഡിൽ പ്രത്യക്ഷപ്പെട്ടത്.
കൈരളി ടി വിയിലെ സ്റ്റാർ വാർസ് എന്ന പരിപാടിയുടെ ഔദ്യോഗിക ബാന്റായ സ്റ്റാർവാർസ് ബാന്റിന്റെയും ഭാഗമായിരുന്നു.
2014 ൽ സൂര്യ ടിവിയിലെ "സൂര്യ സിങ്ങർ" എന്ന സൂപ്പർ ഹിറ്റ് ടിവി ഷോയുടെ ആങ്കറായി മാറിയതാണ് ഡെൽസിയുടെ വീഡിയോ ജോക്കി കരിയറിലെ ഏറ്റവും വലിയ ബ്രേക്ക്.
ഇത് പൊതുജനങ്ങൾക്കിടയിലും പ്രൊഫഷണൽ രംഗത്തും വളരെ വലിയ പ്രശസ്തിയും അംഗീകാരവും നേടിക്കൊടുത്തു.
കപ്പ ടിവിയിലെ സൂപ്പർ ഹിറ്റ് ഷോ ആയ മ്യൂസിക് മൊജോ എന്ന പരിപാടിയിലും ഡെൽസി പങ്കെടുത്തിട്ടുണ്ട്.
വിവിധ ബ്രാന്റ് പരസ്യങ്ങളിലും ഡെൽസി അവതരിപ്പിച്ച അനേകം ജിംഗിൾസ് ഉൾപ്പെടുത്തിയിട്ടുണ്ട്.
ഈ കാലഘട്ടത്തിൽ അനേകം സ്റ്റേജ് ഷോകളും ഡെൽസി ചെയ്തു.
വിവിധ പ്രശസ്തരായ ആളുകളുടെ കൂടെ യു.എസ്.എ, കാനഡ, യുകെ, ഓസ്ട്രേലിയ, യുഎഇ, സൗത്ത് ആഫ്രിക്ക, ഇൻഡോനേഷ്യ, ബഹ്റൈൻ, ദോഹ, കുവൈറ്റ് എന്നിവിടങ്ങളിലെ സ്റ്റേജ് ഷോകളിലും പങ്കെടുത്തിട്ടുണ്ട്.
പിന്നണി ഗാന ജീവിതം
2005 ൽ "ഇസ്രാ" എന്ന ചിത്രത്തിലൂടെയാണ് ഡെൽസിക്ക് പിന്നണി ഗായികയായത്.
ഇതിലെ ഗാനങ്ങളുടെ സംഗീത സംവിധാനം നിർവ്വഹിച്ചത് സണ്ണി വിശ്വനാഥാണ്.
ഈ ചിത്രത്തിൽ രണ്ട് ഗാനങ്ങൾ ഡെൽസി പാടി.
അടുത്ത വർഷം "നീലത്തടാകങ്ങളോ" (ബൽറാം വെഴ്സസ് താരാദാസ്) എന്ന ഗാനം ജാസ്സി ഗിഫ്റ്റിന്റെ സംഗീത സംവിധാനത്തിൽ ഡെൽസി പാടി.
ഈ ഗാനം വളരെ പ്രശസ്തമായി തീർന്നു.
ഈ സിനിമയിലെ രണ്ട് ഗാനങ്ങൾ ഡെൽസിയാണ് പാടിയത്.
പ്രശസ്ത ഗായകനായ പി. ജയചന്ദ്രന്റെ കൂടെ "സ്വപ്നങ്ങളെ" എന്ന ഗാനം ഡ്യുവറ്റ് ആയി പാടി.
പ്രശസ്ത സംഗീത സംവിധായകൻ രഘുകുമാർ സുഭദ്രം എന്ന സിനിമയ്ക്കായാണ് ഈ ഗാനം നിർമ്മിച്ചത്.
2008-ൽ തെലുങ്ക് സിനിമയായ 'ജോൺ അപ്പ റാവു 40 പ്ലസ്' എന്ന ചിത്രത്തിൽ പാടി.
ആ ചിത്രത്തിലെ 'മേഘാലാലോ' എന്ന ഗാനം ആ വർഷത്തെ ഹിറ്റ് ചാർട്ടുകളിൽ ഉണ്ടായിരുന്നു.
2010-ൽ ദിലീപ് നായകനായ ' കാര്യസ്ഥൻ ' എന്ന സിനിമയിലെ "മലയാളി പെണ്ണേ" എന്ന സൂപ്പർ ഹിറ്റ് ഗാനം പാടിയതാണ് ഡെൽസിയുടെ കരിയറിലെ വലിയ ബ്രേക്ക്.
ഇതുവഴി സംഗീത സംവിധായകരായ ബേണി-ഇഗ്നേഷ്യസ്സുമായി ബന്ധവും ആരംഭിച്ചു.
2013-ൽ, ബേണി-ഇഗ്നേഷ്യസ്സിനായി രണ്ട് ഗാനങ്ങൾ ആലപിച്ചു.
ഇതിൽ "മിന്നാമിനുങ്ങിൻ വെട്ടം" എന്ന ഗാനം ആലപിച്ചത് ദിലീപ് നായകനായ ശൃംഗാരവേലൻ ' എന്ന സൂപ്പർ ഹിറ്റ് സിനിമയ്ക്കായിരുന്നു. ഈ രണ്ടു ഹിറ്റുകളും പൊതുജനങ്ങൾക്കും പ്രൊഫഷണൽ സംഗീതജ്ഞർക്കും ഇടയിൽ ഡെൽസിയുടെ കരിയർ ഉറപ്പിക്കുന്നതിൽ വലിയ സംഭാവന നൽകി. 2015-ൽ 'റൊമ്പ നല്ലവനാട നീ' എന്ന സിനിമയിലൂടെ തമിഴിൽ ആദ്യമായി പാടി.
സിനിമയിലെ "രജനി എനക്കു" എന്ന ഗാനം വളരെ പ്രശംസ പിടിച്ചുപറ്റി.
ഉണ്ണി നമ്പ്യാർ രചിച്ച "പൂങ്കോല" എന്ന ഗാനവും അതേ വർഷം തന്നെ "വില്ലേജ് ബസ്സ്" എന്ന സിനിമയ്ക്കായി പാടി.
2016-ൽ, സാമ്പാർ എന്ന ചിത്രത്തിനായി "പൂംകതിരുകൾ" എന്ന യുഗ്മഗാനം പി ജയചന്ദ്രന്റെ കൂടെ പാടി.
സംഗീതസംവിധായകൻ സണ്ണി വിശ്വനാഥാണ് ഈ ഗാനത്തിന്റെ സംഗീതസംവിധാനം നിർവ്വഹിച്ചത്.
"സാമ്പാർ സോംഗ്" എന്ന സിനിമയിലെ തീം ഗാനവും അവൾ പാടി.
ഡെൽസിയുടെ കരിയറിലെ മറ്റൊരു നാഴികക്കല്ലായിരുന്നു ഈ ചിത്രം.
ഈ ചിത്രത്തിലൂടെ ഡെൽസി ഒരു ഗാനരചയിതാവായി അരങ്ങേറ്റം നടത്തി .
പാടിയ പാട്ടുകൾ വർഷം ഫിലിം സംഗീതം ഭാഷ പാട്ട് 2005 ഇസ്ര സണ്ണി വിശ്വനാഥ് മലയാളം 1.
ഇരവുപോൽ
വെള്ളിത്തിങ്കൽ വിളക്കണയുന്നു 2006 ബൽറാം Vs താരാദാസ് ജാസ്സി ഗിഫ്റ്റ് മലയാളം നീലത്തടാകങ്ങളോ (എഫ്) 2006 അനശ്വരൻ ജാസ്സി ഗിഫ്റ്റ് മലയാളം അന്തിവരും 2007 സൂര്യകിരീടം ബെന്നറ്റ്-വീറ്റ്ഗ്രാഗ് മലയാളം സ്നേഹ കൊണ്ടൊരു (സ്ലോ പതിപ്പ്) 2007 സുഭദ്രം രഘു കുമാർ മലയാളം 1.
സ്വപ്നങ്ങളേ
കാതിൽ മെല്ലെ 2008 ജോൺ അപ്പാ റാവു 40 പ്ലസ് കിരൺ വാരാണസി തെലുങ്ക് മേഘാലാലോ (ഡി) 2010 കാര്യസ്ഥൻ ബേണി ഇഗ്നേഷ്യസ് മലയാളം മലയാളി പെണ്ണേ 2013 ക്ലൈമാക്സ് ബേണി ഇഗ്നേഷ്യസ് മലയാളം മയങ്ങാൻ കഴിഞ്ഞില്ല (സോളോ ഡ്യുയറ്റ്) 2013 ശൃംഗാരവേലൻ ബേണി ഇഗ്നേഷ്യസ് മലയാളം മിന്നാമിനുൻ വെട്ടം 2015 റോബ്ബ നല്ലവനാട നീ രാം സുരേന്ദർ തമിഴ് രജനി എനക്കു പുടിക്കും (ഡി) 2015 വില്ലേജ് ഗൈസ് ഉണ്ണി നമ്പ്യാർ മലയാളം പൂഞ്ചോല 2016 സാമ്പാർ സണ്ണി വിശ്വനാഥ് മലയാളം 1.
ദ സാമ്പാർ സോങ്ങ്
പൂംകതിരുകൾ മറ്റ് സംഗീതം ആൽബം സംഗീത സംവിധായകൻ ഗാനരചയിതാവ് പാട്ട് സൂര്യകാന്തി സണ്ണി വിശ്വനാഥ് കൈതപ്രം ജീവനെ +2 കാരി മുരളീ കൃഷ്ണ സിജില് കൊടുങ്ങല്ലൂര് ഇളവെയിൽ സമ്മാനം (ക്രിസ്ത്യൻ ഭക്തി) ഫാ.
ലൂയിസ് മാരിയഡാസ് ഫാ.
ലൂയിസ് മാരിയഡാസ് മിന്നാ താരങ്ങൾ മണപ്പാട്തോട്ടം (സീരിയൽ) മോഹൻ സിതാര (ഡ്യുയറ്റ്) എന്റെ കണ്ണൻ ഉണ്ണി നമ്പ്യാർ ഹരിനാരായണൻ ബി.കെ. താമരക്കണ്ണനുണ്ണി എന്റെ കണ്ണൻ ഉണ്ണി നമ്പ്യാർ സുരേഷ് ദാമോദദൻ താനെ പൂക്കും തേജസ് പീറ്റർ ചേരാനല്ലൂർ കരളുരുക്കി ഗാനരചയിതാവെന്ന നിലയിൽ വർഷം ഫിലിം സംഗീത സംവിധായകൻ ഗാനങ്ങൾ 2016 സാമ്പാർ സണ്ണി വിശ്വനാഥ് 1.
പൂക്കുത്തിരുക്കൽ അവലംബങ്ങൾ ↑ ↑ ↑ ↑ ↑ ↑ ↑ ↑ ↑ ↑ ↑ ↑ http://www.britishmalayali.co.uk/index.php?page=newsDetail id=50318 ↑ ↑ ↑ ↑ ↑ ↑
ഡെൽറ്റ കൗണ്ടി (ടെക്സസ്) ഇംഗ്ലീഷ് വിലാസം https://ml.wikipedia.org/wiki/Delta_County,_Texas ഇംഗ്ലീഷ് വിലാസം https://ml.wikipedia.org/wiki/Delta_County,_Texas
അമേരിക്കൻ ഐക്യനാടുകളിലെ ടെക്സസ് സംസ്ഥാനത്തെ ഒരു കൗണ്ടിയാണ് ഡെൽറ്റ കൗണ്ടി .
2010ലെ സെൻസസ് പ്രകാരം ഇവിടുത്തെ ജനസംഖ്യ 5,231 ആണ് .
അവലംബം ↑ പുറത്തേയ്ക്കുള്ള കണ്ണികൾ ഡെൽറ്റ കൗണ്ടി വെബ്സൈറ്റ് Delta County Chamber of Commerce website Archived 2005-12-12 at the Wayback Machine .
Delta County in Handbook of Texas Online Jot 'Em Down, Delta County, Texas data at Internet Accuracy Project
33°23′N 95°40′W ﻿ / ﻿ 33.39°N 95.67°W ﻿ / 33.39; -95.67
ഡെൽഹി-ലാഹോർ ഗൂഢാലോചന കേസ് ഇംഗ്ലീഷ് വിലാസം https://ml.wikipedia.org/wiki/Delhi-Lahore_Conspiracy
1912 -ൽ ബ്രിട്ടീഷ് ഇന്ത്യയുടെ തലസ്ഥാനം കൽക്കത്തയിൽ നിന്നും ന്യൂ ഡെൽഹിയിലേയ്ക്കു മാറ്റുന്ന അവസരത്തിൽ അന്നത്തെ ഇന്ത്യയുടെ വൈസ്രോയി ആയിരുന്ന ഹാഡിഞ്ജ് പ്രഭുവിനെ വധിക്കാൻ ലക്ഷ്യമിട്ടു നടന്ന ഗൂഢാലോചനയാണ് ഡെൽഹി ഗൂഢാലോചന കേസ് അഥവാ ഡെൽഹി-ലാഹോർ ഗൂഢാലോചന .
ബംഗാളിലെയും പഞ്ജാബിലെയും ഇന്ത്യൻ വിപ്ലവ അധോലോകം റാഷ് ബിഹാരി ബോസിന്റെ നേതൃത്വത്തിൽ ആസൂത്രണം ചെയ്ത ഈ ഗൂഢാലോചന 1912 ഡിസംബർ 23 -നു വൈസ്രോയിക്കു നേരെ നടന്ന വധശ്രമത്തിൽ കലാശിച്ചു.
വൈസ്രോയിയുടെ ഘോഷയാത്ര ചാന്ദ്നി ചൌക്കിലൂടെ നീങ്ങുന്ന സമയത്ത് വൈസ്രോയിയുടെ ആനപ്പുറത്തെ മഞ്ചലിലേയ്ക്ക് ഒരു നാടൻ ബോംബ് എറിഞ്ഞു.
മുറിവേറ്റെങ്കിലും വൈസ്രോയിയും ലേഡി ഹാഡിഞ്ജും ഈ ശ്രമത്തിൽ നിന്നും പരുക്കുകളോടെ രക്ഷപെട്ടു.
പക്ഷേ ആനപ്പാപ്പാൻ ഈ ആക്രമണത്തിൽ കൊല്ലപ്പെട്ടു.
ഈ വധശ്രമത്തിനു പിന്നാലെ ബംഗാളി, പഞ്ജാബി  അധോലോക വിപ്ലവപ്രവർത്തനങ്ങളെ തകർക്കാൻ ശ്രമങ്ങൾ നടന്നു.
വിപ്ലവപ്രവർത്തനങ്ങളെ ഇത് കടുത്ത സമ്മർദ്ദത്തിലാക്കി.
റാഷ് ബിഹാരി ബോസ് മൂന്നുവർഷത്തോളം പിടികൊടുക്കാതെ കഴിഞ്ഞു.
ഈ കാലയളവിൽ ഘദ്ദാർ അദ്ദേഹം ഘദ്ദാർ ഗൂഢാലോചനയിൽ ഭാഗഭാക്കായി.
1916 -ൽ റാഷ് ബിഹാരി ബോസ് ജപ്പാനിലേയ്ക്കു രക്ഷപെട്ടു.
ഈ വധശ്രമത്തെ തുടർന്നുണ്ടായ അന്വേഷണങ്ങളുടെ ഫലമായി ഡെൽഹി ഗൂഢാലോചന വിചാരണ നടന്നു.
ഇതിൽ ബസന്ത് കുമാർ ബോസിനെ ബോംബ് എറിഞ്ഞ കുറ്റത്തിനു കുറ്റവാളിയായി വിധിച്ച് തൂക്കിക്കൊന്നു.
അമീർ ചന്ദ് , അവധ് ബിഹാരി എന്നിവരെയും ഗൂഢാലോചനയിൽ തങ്ങളുടെ പങ്കിനു തൂക്കിക്കൊന്നു.
എങ്കിലും ബോംബ് എറിഞ്ഞ വ്യക്തി ആരെന്നുള്ള വ്യക്തമായ വിവരങ്ങൾ ഇന്നുവരെയും അജ്ഞാതമാണ്.
ഇതും കാണുക റാഷ് ബിഹാരി ബോസ് ബസന്ത കുമാർ ബിസ്വാസ് അവലംബം ചാന്ദ്നി ചൌക്കിലെ വിപ്ലവകാരി Archived 2004-09-20 at the Wayback Machine .
ദ് ഹിന്ദു .
ആധാ‍രം ഹിന്ദുസ്ഥാൻ ടൈംസ് , ഓഗസ്റ്റ് 19, 2007.
ഇന്ത്യൻ നാഷണൽ കോൺഗ്രസ് Archived 2006-12-31 at the Wayback Machine .
സെന്റ് സ്റ്റീഫൻസ് കോളെജ്, പ്രശസ്ത പൂർവ്വവിദ്യാർത്ഥികൾ Archived 2007-09-28 at the Wayback Machine .
Gupta, Amit K (1997), Defying Death: Nationalist Revolutionism in India, 1897-1938.
Social Scientist, Vol.
25, No. 9/10.
(Sep. - Oct., 1997), pp. 3-27 , Social Scientist, ISSN: 09700293 .
Hopkirk, Peter (1997), Like Hidden Fire: The Plot to Bring Down the British Empire.
, Kodansha Globe, ISBN 1568361270 .
ഡെൽവെയർ വാലി ഇംഗ്ലീഷ് വിലാസം https://ml.wikipedia.org/wiki/Delaware_Valley ഈ ലേഖനം ഒരു അനാഥലേഖനമാണ് .
അമേരിക്കയിലെ ഫിലാഡെൽ‌ഫിയായിലെ ഒരു നഗരമാണ് ഡെൽവെയർ‌വാലി .
ഡെൽ‌വെയർ നദിയുടെ ഉത്ഭവം ഇവിടെ നിന്നും ആരംഭിക്കുന്നു.
2009 -ലെ സെൻസസ് പ്രകാരം ഇവിടുത്തെ ജനസംഖ്യ 6 മില്ല്യൺ ആണ്.
ഡെൽഹി ഇംഗ്ലീഷ് വിലാസം https://ml.wikipedia.org/wiki/Delhi
ഇന്ത്യയുടെ തലസ്ഥാനമായ ന്യൂ ഡെൽഹി ഉൾപ്പെടുന്ന കേന്ദ്രഭരണ പ്രദേശം ആണ് ഡൽഹി അഥവാ ദില്ലി അഥവാ ദെഹ്‌ലി .